**ΣΥΛΛΟΓΟΣ ΕΚΠΑΙΔΕΥΤΙΚΩΝ Π. Ε. Μαρούσι**  12 – 8 – 2024

 **ΑΜΑΡΟΥΣΙΟΥ Αρ. Πρ.:** 215

**Ταχ. Δ/νση:** Μαραθωνοδρόμου 54

**Τ. Κ.** 15124 Μαρούσι

**Τηλ.:** 2108020788 **Fax:**2108020788

**Πληροφ.: Δ. Πολυχρονιάδης 6945394406**

**Email:syll2grafeio@gmail.com**

**Δικτυακός τόπος: http//:** [**www.syllogosekpaideutikonpeamarousiou.gr**](http://www.syllogosekpaideutikonpeamarousiou.gr)

**ΠΡΟΣ: ΤΑ ΜΕΛΗ ΤΟΥ ΣΥΛΛΟΓΟΥ ΜΑΣ**

 **Κοινοποίηση: Δ. Ο. Ε., Συλλόγους Εκπ/κών Π. Ε. της χώρας,**

**ΨΗΦΙΣΜΑ**

**Για ακόμα μια χρονιά καίγεται η Βορειοανατολική Αττική!**

**Εγκληματικές οι ευθύνες της κυβέρνησης της Ν. Δ. και του «επιτελικού κράτους» της!**

 **Αδιάφοροι οι κυβερνητικοί παράγοντες για την προστασία της ζωής, της υγείας και της περιουσίας των πολιτών!**

**Το Δ. Σ. του Συλλόγου Εκπ/κών Π. Ε. Αμαρουσίου εκφράζοντας την ανείπωτη θλίψη και την αγανάκτηση των εκπαιδευτικών – μελών του σωματείου μας και της συντριπτικής πλειοψηφίας του ελληνικού λαού επισημαίνει τα ακόλουθα:**

**Για ακόμα μια χρονιά βρισκόμαστε ανυπεράσπιστοι στο έλεος των πυρκαγιών, αφού κάηκε για άλλη μια φορά η πολύπαθη Βορειοανατολική Αττική, σε μια τεραστίων διαστάσεων πυρκαγιά, που ξεκίνησε από τον Βαρνάβα την Κυριακή 11 – 8 – 2024 το μεσημέρι, και έφτασε να κατακάψει το Καπανδρίτι, τον Μαραθώνα, το Πεντελικό όρος, την Νέα και Παλαιά Πεντέλη, τα Βριλήσσια και το Χαλάνδρι και τις παρυφές της Αγίας Παρασκευής, μπαίνοντας και κατακαίγοντας κατοικημένες περιοχές (αστικό ιστό) καίγοντας σχολεία, αθλητικά γυμναστήρια και σπίτια πολιτών – κατοίκων των παραπάνω περιοχών.**

Εκατοντάδες χιλιάδες στρέμματα της παντελώς αθωράκιστης Ελληνικής επικράτειας μετατράπηκαν και πάλι σε κρανίου τόπο, με τον πύρινο εφιάλτη να μετατρέπει σε στάχτη δάση, εθνικούς, δρυμούς, δημόσια και λαϊκή περιουσία. Η κυβέρνηση της Ν.Δ. επιδίδεται για άλλη μια φορά σε ασκήσεις επικοινωνιακής διαχείρισης του ολέθρου. Με την κάλυψη των κυρίαρχων – αργυρώνητων ΜΜΕ πασχίζει άκομψα να βγάλει τον εαυτό της από το κάδρο των ευθυνών, και με όχημα την «ατομική ευθύνη», να καταστήσει τους πολίτες συνένοχους της εγκληματικής της πολιτικής. Όσο κι αν επαίρονται οι «γαλάζιοι άριστοι», προεξάρχοντος του Πρωθυπουργού, για την αρτιότητα του κρατικού μηχανισμού, το επιτελικό μπάχαλο και η επιλεκτική αδιαφορία και ανικανότητα του κυβερνητικού σαπιοκάραβου για την προστασία της εργασίας, της ζωής και της περιουσίας του λαού, δεν μπορούν να κρυφτούν πίσω από την επίκληση της κλιματικής αλλαγής και των ακραίων καιρικών φαινομένων. **Ο πραγματικός ένοχος για την τεράστια οικολογική καταστροφή και τις απώλειες ακόμα και σε ανθρώπινες ζωές, είναι η λογική Κόστους – Οφέλους των επιλέξιμων δαπανών για το κεφάλαιο,   η διαχρονική αντιλαϊκή πολιτική υπό (και μη) χρηματοδότησης, εγκατάλειψης, απαξίωσης των στοιχειωδών υποδομών δασοπροστασίας – δασοπυρόσβεσης και γενικότερα πάσης φύσεως πολιτικής προστασίας.**

Η «κανονικότητα» της μετατροπής μιας χώρας και ενός λαού σε έρμαιο στο έλεος των πυρκαγιών, των πλημμυρών και των «ακραίων καιρικών φαινομένων» δε συνιστά Ελληνικό, παρά καθολικό φαινόμενο στις χώρες του «αναπτυγμένου δυτικού κόσμου». «Εγγύηση» για τις μνημειώδεις καταστροφές σε έμψυχες και άψυχες παραγωγικές δυνάμεις σε Ανατολή και Δύση αποτελεί **η ακραία αντιλαϊκή πολιτική της κατεδάφισης του κοινωνικού κράτους, που απογειώνεται και στη χώρα μας από την κυβέρνηση.** Η πολιτική αυτή στο όνομα της ψευδεπίγραφης ανάπτυξης και της δημοσιονομικής πειθαρχίας βαπτίζει «ελλειμματικές και αντιαναπτυξιακές» τις δαπάνες για τις δημόσιες κοινωνικές υπηρεσίες (υγεία, παιδεία, πρόνοια).

**Στη βάση όλων των παραπάνω το Δ. Σ. του Συλλόγου Εκπ/κών Π. Ε. Αμαρουσίου αποφασίζει:**

* **Εκφράζουμε την αλληλεγγύη μας στους πληττόμενους συμπολίτες μας και ιδιαίτερα στους συναδέλφους μας εκπαιδευτικούς των πυρόπληκτων περιοχών και ευχόμαστε να είναι όλοι ασφαλείς και υγιείς.**
* **Διεκδηκούμε – απαιτούμε τη χορήγηση γενναίων δαπανών και προσλήψεων τώρα σε δασοπροατασία – δασοπυρόσβεση – κράτος πρόνοιας.**
* **Απαιτούμε την ολική αποζημίωση των πληγέντων και αποκατάσταση των ζημιών και του φυσικού – δασικού πλούτου.**

